Krohn Air

Krohn Air var et norsk virtuelt flyselskap som ble etablert i 2010 i Molde. Selskapet ble etablert som et resultat av at SAS la ned flyforbindelsen mellom Molde og Trondheim.Krohn air overtar for SAS Selskapet hadde ikke egne tillatelser til å drive flyselskap, men på samme måte som Color Air gjorde, kjøpte det tjenesten fra et godkjent flyselskap. Krohn Air var dermed ikke et flyselskap, men solgte billetter til flyginger som skjedde under flyselskapet AIS Airlines sin AOC (Air Operator's Certificate). Selskapet ble slått konkurs i 2014.

 Om selskapet 
Selskapet startet i februar 2010 med to daglige rundturer mellom Molde og Trondheim med et 32-seters ex-Sun Air Fairchild Dornier 328Bilde av OY-NCG i Molde  med Sun Air of Scandinavia som operatør. Fra august til 19. november 2010 fløy selskapet også en daglig rundtur mellom Molde og Stavanger med mellomlanding i Bergen. Denne ruten og de andre etterpå ble operert av Helitrans med et 19 seters BAe Jetstream 32Bilde av et Jetstream 32 i Bergen, kjøpt fra samme selskap. 14. februar 2011 utvidet flyselskapet sitt tilbud til Trondheim til fire daglige rundturer, men gikk over til å operere den med Jetstream. Fra 1. oktober 2012 overtok nederlandske AIS Airlines som operatør, fortsatt med BAe Jetstream 32. 4. mars 2013 startet selskapet flyvninger mellom Trondheim og Ålesund.

 Destinasjoner 
LandByFlyplassFlytyperPeriodeBemerkningerNorgeBergenBergen lufthavn, FleslandJetstream 322010MoldeMolde lufthavn, ÅrøJetstream 32 / Dornier 3282010-2014StavangerStavanger lufthavn, SolaJetstream 322010TrondheimTrondheim lufthavn, VærnesJetstream 32 / Dornier 3282010-2014ÅlesundÅlesund lufthavn, VigraJetstream 322013

 Referanser 
Krohn Air med overskudd – rbnett.no 12. september 2012

 Eksterne lenker 
 Krohn Air, offisielt nettsted

Kategori:Tidligere norske flyselskaper
Kategori:Flyselskaper etablert i 2010